 Iziphathamandla ZeMDC-T Zivinjwa Ukuhlola Izibhedlela eMasvingoIziphathamandla ze ZANU PF eMasvingo zibikwa zivimbe iziphathamandla zecele le MDC elikhokhelwa nguMnu. Morgan Tsvangirai, ezigoqela uNkosazana Thokozani Khuphe, lo Mnu. Nelson Chamisa, ukuthi zihlole ezinye izibhedlela kulumango.Lanxa iziphathamadla lezi zivunyelwe ukubona ezinye izibhedlela, izisebenzi zibikwa bezisesaba ukubonakala zikhuluma lazo, njalo leziphathamandla zesikolo seNyamande obekumele zibaphe ukudla zathi aziseyikukwenza lokhu ngoba zethuselwe. Kodwa imihlangano yama rallies ebe khona kulandela lezizehlakalo ibikwa iqhubeke kuhle.Umsekeli wesikhulumi salelibandla, uNkosazana Thabitha Khumalo, utshele uSithandekile Mhlanga we Studio 7 ukuthi ibandla lakhe lithola imbiko yokuthi amalunga ebandla lakhe ayahlukuluzwa ikakhulu ezigabeni ze Mashonaland. 